Diari Oficial de la Generalitat Valenciana


Sumari del DOGV 3329, del 14-09-1998 (1998/6369)

Rotlle d’apel·lació número 1.142/1996. Cèdula de notificació.
-------------------------------------------------------------

### Dades del document

Número de DOGV
:   3329

Data del DOGV
:   14-09-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/6369


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.142/1996. Cèdula de notificació. [1998/Q6369]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 1.142/1996, que prové del judici número 256/1996, del Jutjat de Primera Instància número 11 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
«Encapçalament
  
València, 23 de maig de 1998
  
La Secció Novena de l'Audiència Provincial de València, sent-ne el magistrat M.ª del Carmen Escrig Orenga, ha vist aquest rotlle d'apel·lació número 1.142/1996, que prové de les actuacions de judici de menor quantia, promogudes davant del Jutjat de Primera Instància número 11 de València, amb el número 1.142/1996, entre les parts; d'una, com a demandant apel·lant, la senyora M.ª Sol Salvador Aristo, representada per la procuradora dels tribunals Yarritu Bartual, i d'una altra, com a demandada apel·lada, la senyora M.ª José Sanz Domínguez, sobre reclamació de quantitat, en virtut del recurs d'apel·lació interposat per la demandant.
  
Decisió
  
Estimem el recurs d'apel·lació interposat per la representació de la senyora M.ª Sol Salvador Aristo contra la sentència de data 19 de setembre de 1996, dictada en les actuacions número 256/1996 del Jutjat de Primera Instància número 11 de València, que revoquem, i en lloc seu, amb l'estima de la demanda en totes les seues parts, es condemna la demandada perquè pague a l'actora la quantitat d'un milió cinc-centes mil pessetes (1.500.000 pessetes), quantitat que reportarà els interessos establits en l'article 921 de la Llei d'Enjudiciament Civil des de la data d'aquesta sentència.
  
Es condemna la demandada al pagament de les costes causades en la primera instància i no es fa condemna expressa a les generades en aquesta alçada.
  
Notifiqueu aquesta resolució a les parts que han comparegut, i quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem.»
  
 I perquè el que s'ha acordat es complisca i valga de notificació a l'apel·lat incomparegut en aquesta alçada, la senyora M.ª José Sanz Domínguez, amb la fixació prèvia d'aquest edicte al tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.